## VONKK 263

***Hoog verhewe sit die Here***

1.

Hoog verhewe sit die Here

glansryk op sy hemeltroon.

### Luisterryk vul Hy die tempel

met sy koningskleed se soom.

Eng’le buig voor Hom eerbiedig,

bring aan Hom hul lof en eer.

In aanbidding roep die eng’le:

“Heilig, heilig, heilig Heer!”

2.

Groot en roemryk is dié Koning,

ryk in mag en majesteit.

Oral oor die hele aarde

skitter sy teenwoordigheid.

Eng’le voor die troon buig diensbaar

voor die Koning wat regeer.

Sonder ophou roep die eng’le:

“Heilig, heilig, heilig Heer!”

3.

Sal ons dan nie hier op aarde

van u heerlikheid getuig?

Saam met eng’le in die hemel

wil ons in aanbidding buig.

Ons buig voor U, God Drie-enig,

wat in ewigheid regeer.

Saam met eng’le roep ons, Here:

“Heilig, heilig, heilig Heer!”

*Nav Jesaja 6 en Openbaring 4*

Teks: Jacques Louw 2013 ©

Melodie: ISALAW – John Richards 1843-1901

Kantoryverwerking: Jacques Louw 2013 ©

© Teks en kantoryverwerking: 2013 VONKK-Uitgewers (admin Bybel-Media)

© Musiek: Openbare besit

# RUBRIEK: Klassiek – Toetrede en Aanroeping / Lofprysing / Verwondering